Document ID: 31993D0172

31993D0172
L 072/30
JURNALUL OFÍCIAL AL UNIUNII EUROPENE
DECIZIA COMISIEI
din 22 februarie 1993
de stabilire a formularului standard de raportare prevăzut la articolul 6 din Directiva Consiliului 88/599/CEE cu privire la transportul rutier
(93/172/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 88/599/CEE a Consiliului din 23 noiembrie 1988 privind procedurile standard de control pentru aplicarea Regulamentului (CEE) nr. 3820/85 privind armonizarea unor dispoziții ale legislației sociale referitoare la transportul rutier și a Regulamentului (CEE) nr. 3821/85 privind aparatura de înregistrare în transportul rutier (1) și, în special, articolul 6,
după obținerea acordului statelor membre în conformitate cu articolul 6 alineatul (2) din Directiva 88/599/CEE,
întrucât este necesară stabilirea formularului standard prevăzut la articolul 6 alineatul (2) din Directiva 88/599/CEE și utilizarea sa de către autoritățile competente ale statelor membre pentru a schimba informații la intervale regulate, ca parte a unui plan de asistență reciprocă,
ADOPTĂ PREZENTA DECIZIE:
Articolul 1
(1) Formularul standard prevăzut la articolul 6 alineatul (2) din Directiva 88/599/CEE se elaborează în conformitate cu specimenul anexat la prezenta decizie.
(2) Autoritățile competente ale fiecărui stat membru utilizează formularul standard de la 1 aprilie 1993.
Articolul 2
Prezenta decizie se adresează statelor membre.
Adoptată la Bruxelles, 22 februarie 1993.

Labels: 12
8
15